Előterjesztés Zalakaros Város Önkormányzat Képviselőtestülete 2023. november 23-i ülésére

[bookmark: _Hlk128122462]Tárgy: A lakások bérletéről szóló 10/2006. (IV.21.) önkormányzati rendelet módosítása
Előterjesztést készítette: Torma László aljegyző

Tisztelt Képviselőtestület!
[bookmark: _Hlk126064307]	
[bookmark: _Hlk127519713][bookmark: _Hlk137141653][bookmark: _Hlk113881682][bookmark: _Hlk150868357]A képviselőtestület a 165/2023. (X.17.) számú határozatában döntött arról, Zalakaros Város Önkormányzata az általános forgalmi adóról szóló 2007. évi CXXVII. törvény 88. § (1) bekezdése alapján a lakóingatlannak minősülő ingatlanok tekintetében is adókötelességet választ. Emiatt a lakások bérletéről szóló 10/2006. (IV.21.) önkormányzati rendelet módosítása is szükséges, hiszen a rendeletben rögzíteni kell, hogy a bérleti díjakat Áfa fizetési kötelezettség terheli. A képviselőtestületi ülésen az a javaslat hangzott el, hogy a bruttó, azaz a bérlő által fizetendő Áfát is tartalmazó bérleti díj összege ne változzon a jelenleg hatályos bérleti díjhoz képest. Az előterjesztés is ezt javasolja, hiszen jelenleg elindulóban van a piaci jellegű lakáskiadás a Jegenye sori lakások esetében, így a következő évre nem javasolt a bérleti díj emelése. Ezzel a módosítással a képviselőtestület eleget tesz az önkormányzati rendelet 25. § (1) bekezdésében meghatározott kötelezettségének, miszerint a lakbérek mértékét évente – minden év november 30. napjáig – felül kell vizsgálni.
A fentieken túl egy pontosítást is tartalmaz a rendeleti javaslat. Az önkormányzati rendelet koncepciója az, hogy az önkormányzati lakásokat elsődlegesen piaci jelleggel kell bérbe adni. A rendelet ezen kívül tartalmazza a szolgálati jellegű és az önhibáján kívül rendkívüli élethelyzetbe került személyek részére történő bérbeadást. A javaslat rögzítené az önkormányzati rendeletben, hogy a felsorolt esetekre az önkormányzat a Liget utcai lakásokat biztosítja. A teljesség kedvéért az előterjesztés megemlíti, hogy az önkormányzati rendelet tartalmazza, a képviselőtestület a Liget u. 28/a. szám alatti lakást tartja fenn a fiatalok családalapítását önálló lakhatási körülményeik végleges rendezéséig elősegítve, elhelyezésük átmeneti megoldásával és takarékosságra ösztönzéssel. Tehát itt a képviselőtestület a jogcímhez a lakást is hozzárendelte.

A felsoroltak figyelembevételével elkészült az előterjesztés részét képező rendeletmódosítási javaslat, melyet az előterjesztés elfogadásra javasol a képviselőtestület számára. 


 Rendeleti javaslat:

Zalakaros Város Önkormányzata Képviselő-testülete megalkotja a …../2023 (……) önkormányzati rendeletét a lakások bérletéről szóló 10/2006. (IV.21.)  önkormányzati rendelet módosításáról.     


Zalakaros, 2023. november 14.	                    
                                                                                                      	Novák Ferenc
					        				polgármester


Zalakaros Város Önkormányzata Képviselőtestületének  …./2023 (….) önkormányzati rendelete
a lakások bérletéről szóló 10/2006. (IV.21.) önkormányzati rendelet módosításáról

Zalakaros Város Önkormányzata Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36. § (2) bekezdésében, 42. § (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el.
1. §
A lakások bérletéről szóló 10/2006. (IV.21.) önkormányzati rendelet 10. § (8) bekezdése helyébe a következő rendelkezés lép:
[bookmark: _Hlk150868407]„(8) Szolgálati lakásként a Liget u. 28. szám alatti lakások kerülnek a bérlők számára kijelölésre.”
2. §
[bookmark: _Hlk150866658]A lakások bérletéről szóló 10/2006. (IV.21.) önkormányzati rendelet 13. § (1) bekezdése helyébe a következő rendelkezés lép:
[bookmark: _Hlk150868515]„(1) A képviselőtestület egyedi döntés alapján – pályáztatás nélkül – bérlőnek kijelölheti azt a személyt, akinek soron kívüli elhelyezése – az általa ellátott tevékenységre tekintettel Zalakaros Város Önkormányzat érdekében áll (nem minősül szolgálati jellegű bérbeadásnak), vagy önhibáján kívül rendkívüli élethelyzetbe került. Erre a célra a Liget u. 28. szám alatti lakások kerülnek a bérlők számára kijelölésre. Az önkormányzat érdekére, valamint a rendkívüli élethelyzetre tekintettel a soron kívüli elhelyezésre vonatkozó kérelmet a Pénzügyi és Igazgatási Bizottság véleményezi.”
3. §
[bookmark: _Hlk128156274]A lakások bérletéről szóló 10/2006. (IV.21.) önkormányzati rendelet 2. melléklete helyébe az 1. melléklet lép.
4. §
Ez a rendelet 2023. december 1-jén lép hatályba.
	

	Novák Ferenc	Horváth Attila
	polgármester	jegyző


Záradék: 

Kihirdetve: 
	Horváth Attila		                                                                                                              
                                                            jegyző


1. melléklet
	Lakás címe
	lakbér mértéke

	Zalakaros, Liget u. 28/a-d szám alatti lakások
	-

	Zalakaros, Jegenye sor 8. szám alatti lakások
	1 800 Ft/m2/hó

	Zalakaros, Hegyalja u.45.
	385 Ft/m2/hó



A lakbér az általános forgalmi adót tartalmazza.


Előzetes hatásvizsgálat

a lakások bérletéről szóló 10/2006. (IV.21.) önkormányzati rendelet módosításához

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 
Korábban az önkormányzat úgy döntött, hogy élve az áfa törvényben biztosított lehetőséggel a lakóingatlannak nem minősülő ingatlanok bérbeadása tekintetében adókötelességet választott, így az ipari csarnok kiépítése, valamint a Fürdő Hotel felújítása kapcsán is visszaigényelhetővé vált az áfa. Az áfa törvény lehetővé teszi, hogy a lakóingatlannak minősülő ingatlanok tekintetében is adókötelességet válasszon az önkormányzat, ezt a döntést meghozta a képviselőtestület, és ebben az esetben a Liget utcai lakások feletti tetőszerkezet építése során a 17-20 millió forint áfa visszaigényelhető. A rendeletben rögzíteni kell, hogy a bérleti díjakat Áfa fizetési kötelezettség terheli. A javaslat az, hogy a bruttó, azaz a bérlő által fizetendő Áfát is tartalmazó bérleti díj összege ne változzon a jelenleg hatályos bérleti díjhoz képest. Ebből következően az önkormányzatnál maradó bérleti díj összege az áfa összegével csökkenni fog, viszont a beruházás során az építés utáni áfa visszaigényelhetővé válik.

Környezeti, egészségi körülmények: 
Nincs.

Adminisztratív terheket befolyásoló hatása: 
Nincs.

Egyéb hatása: Nincs.

A rendelet megalkotásának szükségessége: 
Képviselőtestületi döntés alapján került sor a rendelettervezet elkészítésére. 
A rendelet megalkotása elmaradása esetén várható következmények: 
Marad a jelenlegi szabályozás, illetve a bérleti díjat tartalmazó melléklet módosítása nélkül az önkormányzati rendelet a NAV-nak tett nyilatkozattal ellentétes rendelkezést fog tartalmazni.

A rendelet alkalmazásához szükséges feltételek:
A rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.
  
Zalakaros, 2023. november 14.

[bookmark: _Hlk137142100]							              Horváth Attila
								       jegyző 



Indokolás a lakások bérletéről szóló 10/2006. (IV.21.) önkormányzati rendelet módosításához

Általános indokolás

	
A képviselőtestület a 165/2023. (X.17.) számú határozatában döntött arról, Zalakaros Város Önkormányzata az általános forgalmi adóról szóló 2007. évi CXXVII. törvény 88. § (1) bekezdése alapján a lakóingatlannak minősülő ingatlanok tekintetében is adókötelességet választ. Emiatt a lakások bérletéről szóló 10/2006. (IV.21.) önkormányzati rendelet módosítása is szükséges, hiszen a rendeletben rögzíteni kell, hogy a bérleti díjakat Áfa fizetési kötelezettség terheli. A képviselőtestületi ülésen az a javaslat hangzott el, hogy a bruttó, azaz a bérlő által fizetendő Áfát is tartalmazó bérleti díj összege ne változzon a jelenleg hatályos bérleti díjhoz képest. Az előterjesztés is ezt javasolja, hiszen jelenleg elindulóban van a piaci jellegű lakáskiadás a Jegenye sori lakások esetében, így a következő évre nem javasolt a bérleti díj emelése. Ezzel a módosítással a képviselőtestület eleget tesz az önkormányzati rendelet 25. § (1) bekezdésében meghatározott kötelezettségének, miszerint a lakbérek mértékét évente – minden év november 30. napjáig – felül kell vizsgálni.
A fentieken túl egy pontosítást is tartalmaz a rendeleti javaslat. Az önkormányzati rendelet koncepciója az, hogy az önkormányzati lakásokat elsődlegesen piaci jelleggel kell bérbe adni. A rendelet ezen kívül tartalmazza a szolgálati jellegű és az önhibáján kívül rendkívüli élethelyzetbe került személyek részére történő bérbeadást. A javaslat rögzítené az önkormányzati rendeletben, hogy a felsorolt esetekre az önkormányzat a Liget utcai lakásokat biztosítja.
Részletes indokolás

[bookmark: _Hlk126066260]1. §-hoz

Rögzíti, hogy szolgálati lakásként a Liget u. 28. szám alatti lakások kerülnek a bérlők számára kijelölésre.

2. §-hoz

Rögzíti, hogy a 13.§ (1) bekezdés szerinti bérbeadás esetén a Liget u. 28. szám alatti lakások kerülnek a bérlők számára kijelölésre.
[bookmark: _Hlk126071883]	
3. §-hoz

Módosuló mellékletről rendelkezik, rögzítésre kerül, hogy a lakbér az általános forgalmi adót tartalmazza, a bérleti díj bruttó összege a javaslat szerint megegyezik a korábbi díjjal.

4. §-hoz

Hatályba léptető rendelkezést tartalmaz.



Zalakaros, 2023. november 14.


							              Horváth Attila
								       jegyző
